Diari Oficial de la Generalitat Valenciana


Sumari del DOGV 5106, del 04-10-2005 (2005/10574)

RESOLUCIÓ de 21 de setembre de 2005, del Rectorat de la Universitat Jaume I, per la qual es declara deserta la convocatòria de proves selectives per a l'ingrés en l'escala tècnica mitjana d'informàtica (especialitat Sistemes), pel torn de promoció interna, mitjançant el sistema de concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10508


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 21 de setembre de 2005, del Rectorat de la Universitat Jaume I, per la qual es declara deserta la convocatòria de proves selectives per a l'ingrés en l'escala tècnica mitjana d'informàtica (especialitat Sistemes), pel torn de promoció interna, mitjançant el sistema de concurs oposició. [2005/A10722]
  
Per Resolució del Rectorat de la Universitat Jaume I de 24 de maig de 2005 (DOGV del dia 10 de juny de 2005), es van convocar proves selectives per a l'ingrés en l'escala tècnica mitjana d'informàtica (especialitat Sistemes), pel torn de promoció interna, mitjançant el sistema de concurs oposició.
  
Realitzat el segon exercici d'aquestes proves selectives, i atés que l'únic aspirant presentat no ha obtingut la puntuació mínima exigida a la base 5.1 d'aquesta convocatòria, el tribunal de selecció ha proposat declarar desert aquest procediment selectiu (acta núm. 3 de 12 de setembre de 2005).
  
Aquest Rectorat, en ús de les competències que li estan atribuïdes en la normativa vigent i d'acord amb el que preveu l'article 8.5 del Decret 33/1999, de 9 de març, del Govern valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, resol:
  
Declarar deserta la convocatòria de proves selectives per a l'ingrés en l'escala tècnica mitjana d'informàtica (especialitat Sistemes), pel torn de promoció interna, mitjançant el sistema de concurs oposició.
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la seua publicació.
  
No obstant l'anterior, les persones interessades podran interposar un recurs de reposició davant del rector en el termini d'un mes des de l'endemà al de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.